கேள்வி: வெர்னர் போர்சுமேன் பற்றி நீங்கள் என்ன அறிந்துள்ளீர்கள்?
பதில்: வெர்னர் தியோடர் ஓட்டோ போர்சுமேன் (''Werner Theodor Otto Forßmann'') (29 ஆகத்து 1904-1 சூன் 1979) செருமனியைச் சேர்ந்த ஒரு ஆராய்ச்சியாளர் மற்றும் மருத்துவர் ஆவார். இவர் 1956 ஆம் ஆண்டு மருத்துவத்திற்கான நோபல் பரிசைஆண்ட்ரே ஃபிரடெரிக் கோர்னாண்ட் மற்றும் டிக்கின்சன் டபிள்யூ. ரிச்சர்ட்ஸ் ஆகியோருடன் இதய வடிகுழாய் மாற்றத்தை அனுமதிக்கும் ஒரு செயல்முறையை உருவாக்கியதற்காக பகிர்ந்து கொண்டார். இவர் ஓரிட உணர்வகற்றி பயன்படுத்திக் கொண்டு தனது கையின் நரம்பில் ஒரு செருகு வடிகுழாயை செருகுகிறார். வடிகுழாய் நரம்பைத் துளைக்குமா என்று தெரியாமல், அவர் தனது உயிரைப் பணயம் வைத்தார். இருப்பினும் ஃபோர்ஸ்மேன் பாதுகாப்பாக வடிகுழாயை தனது இதயத்திற்குள் செலுத்தியதன் மூலம் வெற்றிகரமாக இதைச் செய்தார்.
கேள்வி: வெர்னர் போர்சுமேன் - தனிப்பட்ட வாழ்க்கை குறித்து விரிவாக சொல்லுங்கள்.
பதில்: அவருக்கும் எல்பெட்டுக்கும் ஆறு குழந்தைகள் இருந்தனர். 1934-ஆம் ஆண்டில் கிளாஸ் போர்சுமேனும், 1936-ஆம் ஆண்டில் நட் போர்சுமேனும், 1938-ஆம் ஆண்டில் ஜோர்க் போர்சுமேனும், 1939 இல் வோல்ஃப் போர்ஸ்சுமேனும் (ஏட்ரியல் நாட்ரியூரெடிக் பெப்டைடை முதன்முதலில் தனிமைப்படுத்தியவர்) பெர்ண்ட் போர்சுமேனும் 1940-ஆம் ஆண்டில் (முதல் மருத்துவ லித்தோட்ரிப்டோரை உருவாக்கியவர்)மற்றும் ரெனேட் போர்சுமேனை 1943 இலும் பெற்றனர். அவர் ஜூன் 1,1979 அன்று ஜெர்மனியின் ஷோப்ஹைமில் இதய செயலிழப்பு காரணமாக இறந்தார். அவரது மனைவி 1993-ஆம் ஆண்டில் இறந்தார்.